ΓΡΑΠΤΗ ΕΡΩΤΗΣΗ E-2824/99

υποβολή: Elisabeth Schroedter (Verts/ALE) προς την Επιτροπή

(18 Ιανουαρίου 2000)

Θέμα: Η μεταφορά μεγάλων ποσοτήτων επικίνδυνων αποβλήτων από την Ουγγαρία στις χώρες της ΕΕ

Από την τοποθεσία Gar της Ουγγαρίας πρόκειται να μεταφερθούν για καύση τις επόμενες ημέρες περισσότεροι από 14.000 τόνοι αποβλήτων και χωμάτων που περιέχουν πολυχλωροδιφαινύλιο (PCB) στις χώρες της Ευρωπαϊκής Ένωσης, παρ' όλο που η Ουγγαρία διαθέτει επαρκήποδομή για την καύση και την ταφή αυτών των αποβλήτων.

1. Γνωρίζει η Επιτροπή εάν και σε ποιο βαθμό έχει ήδηιοθετηθεί και μεταφερθεί στο εσωτερικό δίκαιο τωνποψήφιων για ένταξη χωρών όπως είναι η Ουγγαρία καθώς και η Σλοβακία και η Τσεχία (οι τελευταίες ως χώρες διαμετακόμισης) ο κανονισμός 259/93/ΕΟΚ(1) σχετικά με την παρακολούθηση και τον έλεγχο των διασυνοριακών μεταφορών αποβλήτων;

2. Γνωρίζει η Επιτροπή εάν σε ό,τι αφορά τις συνθήκες μεταφοράς, τις επιχειρήσεις μεταφοράς και τις αρχές που είναι αρμόδιες για τη χορήγηση αδειών για τέτοιες επικίνδυνες μεταφορές αποβλήτων τηρούνται όντως οι όροι του κανονισμού 259/93/ΕΟΚ για την προληπτικού χαρακτήρα προστασία του περιβάλλοντος και για τη διαφύλαξη της δημόσιας ασφάλειας και τάξης καθώς και για την προστασία τηςγείας;

3. Έχει ασκήσει η Επιτροπή την αρμοδιότητά της ως ελεγκτικό όργανο και, αν ναι, ποιο ήταν το αποτέλεσμα;

4. Θεωρεί η Επιτροπή ότι με τη μεταφορά των αποβλήτωνψηλού κινδύνου από την τοποθεσία Gar σε απομακρυσμένα κράτη μέλη της ΕΕ έχει δοθεί προτεραιότητα στην αρχή της εγγύτητας για την επιλογή του χώρου καύσης;

- Αν ναι, πώς δικαιολογεί αυτή την άποψη;

- Αν όχι, τι προτίθεται να πράξει, προκειμένου να αποσοβήσει τον κίνδυνο που διατρέχουν οι κάτοικοι και το περιβάλλον;

(1) ΕΕ L 30 της 6.2.1993, σελ. 1.

Απάντηση της κας Wallstrm εξ ονόματος της Επιτροπής

(11 Φεβρουαρίου 2000)

Ο κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, για την παρακολούθηση και τον έλεγχο των μεταφορών αποβλήτων στο εσωτερικό της Κοινότητας, καθώς και κατά την είσοδο και

έξοδό τους από αυτήν, δεν ισχύει αυτός καθαυτόν σε τρίτες χώρες. Εντούτοις, ανεξάρτητα από τη μελλοντική τους ένταξη στην Κοινότητα, τόσο η Ουγγαρία όσο και η Δημοκρατία της Σλοβακίας και η Δημοκρατία της Τσεχίας είναι συμβαλλόμενα μέρη στη σύμβαση της Βασιλείας για τις διασυνοριακές μετακινήσεις επικίνδυνων αποβλήτων και την ασφαλή διάθεσή τους και, συνεπώς, δεσμεύονται από τις διαδικασίες ελέγχου της σύμβασης, όπως αυτές περιγράφονται ειδικότερα στα άρθρα της 4 έως 9.

Για την επικράτεια της Κοινότητας, ο κανονισμός (ΕΟΚ) αριθ. 259/93 μεταφέρει τις διατάξεις της σύμβασης της Βασιλείας. Υπό την προϋπόθεση ότι η εν λόγω μεταφορά αποτελεί εισαγωγή αποβλήτων προς διάθεση στην Κοινότητα, ισχύουν τα άρθρα 19 και 20 του κανονισμού (ΕΟΚ) αριθ. 259/93. Σύμφωνα με το άρθρο 19 παράγραφος 3, απαιτείται από τη χώρα εξαγωγής, στην προκειμένη περίπτωση την Ουγγαρία, ναποβάλει δεόντως αιτιολογημένη αίτηση στις αρχές του κράτους μέλους εισαγωγής,πό την προϋπόθεση ότι το εν λόγω κράτος μέλος δεν διαθέτει, ούτε μπορεί εύλογα να αποκτήσει τις τεχνικές δυνατότητες και τις απαραίτητες εγκαταστάσεις προκειμένου να διαθέσει τα απόβλητα με περιβαλλοντικώς ορθό τρόπο. Επιπλέον, η εισαγωγή στην Κοινότητα προϋποθέτει κοινοποίηση στις αρχές προορισμού, δηλ. στο κράτος μέλος εισαγωγής. Σύμφωνα με το άρθρο 20 παράγραφος 6, η μεταφορά μπορεί να πραγματοποιηθεί μόνον εφόσον ο κοινοποιών λάβει έγκριση από τις αρχές προορισμού, δηλαδή από το ενδιαφερόμενο κράτος μέλος. Η έγκριση δύναται επίσης ναπόκειται στους όρους μεταφοράς, σύμφωνα με το άρθρο 20 παράγραφος 5. Η Επιτροπή δεν διαθέτει πληροφορίες που να καταδεικνύουν ότι δεν τηρήθηκαν οι σχετικές διαδικασίες για τις εν λόγω εισαγωγές.

Η Επιτροπή αυτή καθαυτήν δεν ασκεί οιεσδήποτε λειτουργίες ελέγχου όσον αφορά τη συγκεκριμένη μεταφορά αποβλήτων στο πλαίσιο του κανονισμού. Οι διαδικασίες επίβλεψης και ελέγχου που καθιερώνονται από τον κανονισμό και ισχύουν άμεσα στα κράτη μέλη, εφαρμόζονται από τις αρχές πουποδεικνύονται από τα κράτη μέλη σύμφωνα με το άρθρο 36 του κανονισμού.

Όπως σημειώνεται ανωτέρω, η ανάγκη να ληφθείπόψη η αρχή της εγγύτητας στην περίπτωση των εισαγωγών αποβλήτων στην Κοινότητα αντικατοπτρίζεται στο άρθρο 19 παράγραφος 3. Αυτόλοποιεί τη μεταφορά του άρθρου 4 παράγραφος 9 στοιχείο α της σύμβασης της Βασιλείας που εξισορροπεί τον στόχο της εγγύτητας για τη διάθεση αποβλήτων με την ανάγκη για διάθεση των αποβλήτων κατά περιβαλλοντικώς ορθό τρόπο.

Η Επιτροπή δεν διαθέτει επαρκείς πληροφορίες για την εν λόγω περίπτωση, ώστε να της επιτρέπουν να αξιολογήσει εάν η διάθεση των συγκεκριμένων αποβλήτων θα μπορούσε ή όχι να έχει επίσης πραγματοποιηθεί στην Ουγγαρία κατά περιβαλλοντικώς ορθό τρόπο.